IRIARTE OKIÑENA (EH Bildu, 2018-02-02):
Eskerrik asko lehendakari jauna.
Baina zure Gobernuarekin eta zuri galdera egiten dizudanean, sarritan gertatzen zaidan bezala, pixka bat egiten didazu a dónde vas, manzanas traigo.
Eta akordio batzuk bai, badauzkazue hartuta, baina gero beste moldaketa batzuk ere egiten dituzue, eta onartzen dituzue akordioan ez zeuden gauza batzuk eta beste gauza batzuk.
Kargu hartu zenuenean, bai, bai, ez barrerrik egin Urkullu jauna, kargua hartu zenuenean, sarritan gai honi buruz galdetu nizunean, beti esan izan didazu gaur esan didazuna, autogobernu ponentziara joateko.
Baina geroztik gauzak pixkanaka aldatzen joan dira, zure Gobernuak gauzak aldatzen joan dira, bai zure eskutik eta bai, agian, era teknikoagoan, Erkoreka jaunaren eskutik ere.
Eta tarte honetan guztian iruditzen zait autogobernu mailak atzera egin duela. Eta nahiz eta zure Gobernuak Kontzertu berri bat onartu eta Kupoa zehaztu zelako, nolabaiteko ospakizuna egin, eta ospatzeko modukoa badela iruditzen zait, baina ospatzeko modukoa den tamainan larria dela iruditzen zait, legez dagokigun zerbait urte askoren ostean ospatu beharra. Hori berez larria iruditzen zait.
Eta hori baino larriagoa da, egia da, nire ustez Espainiako jarrera. Beti birzentralizatzailea ,baina orain dagoeneko lotsa guztiak galdu dituena. Eta ez Espainiako Gobernuak bakarrik, baita Espainiako Estatuak ere, Konstituzioaren 155. artikulua, Auzitegi Konstituzionalaren erabaki erabat desakonplejatuak, inork galdetu ez dizkionak erantzuten dituenak. Indarraren erabilpena ere bai.
Eta zure Gobernuak iruditzen zait zentzu horretan arazo larri bat daukala, jarrera hori babesten duen Gobernu kide bat daukazulako.
Aste honetan bertan, egunotan bertan Espainiako Auzitegi Konstituzionalak argi utzi digu gure itsasoa ez dela gurea. Gure itsaso azpia zer esanik ez. Gure lurra eta gure ingurugiroa zaintzeko gure eskumena ez dela, nahiz eta  - frakingaren legeaz ari nahiz hain zuzenere -  herri ekimenez hona, Parlamentu honetara etorritako proposamen bat izan eta Legebiltzar honek onartu. Legebiltzar honen erabakiak deuseztatu egiten dituzte, orain bai eta gero ere bai.
Eta atzoko Gorenaren erabakia, herri honetako funtzionarioek 35 orduz lan egin dezaketen edo ez, ikaragarria iruditzen zait, ezin dugulako gure lan-orduak zenbat izango diren ere erabaki, eta gero aspabientoak ba aspabientoan geratzen dira, baina hau konpontzeko erabaki politikoak hartu behar dira, tamainako erabaki politikoak.
Una política, una respuesta política mayúscula y no encogerse de hombros, como si lloviera, porque no llueve. Hoy nieva. Y a lo que asistimos es a una ofensiva en toda regla, por eso le voy a reiterar la pregunta de otra manera, ¿cómo pretende usted profundizar en el autogobierno si el Estado español siempre se reserva la última palabra, siempre tiene la sartén por el mango?
Zure gobernukideek autogobernua aldarrikatzen dute, baina bainarik ere ez diote jarri 155ari.
Erabakitzeko eskubidea da giltzarria, Urkullu jauna, baina giltzarria izango ahal da? Edo zure alderdiko burkide batek dioen bezala, ez gara ataskatuta ibiliko erabakitzeko eskubidearekin?...
...eskubidea da giltzarria, Urkullu jauna. Baina, giltzarria izango al da edo zure alderdiko burkide batek dioen bezala, ez gara ataskatuta ibiliko erabakitzeko eskubidearekin?
Zu lehendakaria zara eta zure alderdian zeresan handia duzu. Ez dakit zer esango duzun zure alderdian, baina zer esango diozu herri honi, Urkullu jauna?